KENSINGTON TEMPLE
COLIN DYE: ENKELIT, DEMONIT JA JUMALAN TAIVAALLISET POJAT
VAELTAMINEN VOITOSSA PIMEYDEN VOIMIEN YLI
Pyhä Henki, Isä ja Poika -
on ainoa tosi ja elävä Jumala.
Ja koska Henki asuu meissä, voimme todella sanoa: -
Suurempi on Hän, joka meissä on, kuin se, joka on maailmassa.
Viime sunnuntaina puhuin hieman enkelillisestä puolesta, enkeleistä.
Tarkastelimme niiden eri nimityksiä.
Uuden testamentin aikana termi 'enkeli' -
kattaa kaikki taivaalliset olennot.
Vanhassa testamentissa niillä on eri nimiä, mm. 'Jumalan pojat'.
Tarkastelimme sitä puolta.
Tänään tahdon puhua langenneista enkeleistä.
Niitä meidän täytyy vastustaa. Niitä johtaa saatana.
Häntä enemmän me puhumme Jeesuksesta -
ja Jeesuksen lopullisesta voitosta elämänsä, kuolemansa, -
ylösnousemuksensa, taivaaseenastumisensa -
ja kunniakkaasta nostamisestaan Isän oikealle puolelle.
Ja kun Hän tulee takaisin, Hän tuo Jumalan ikuisen kuningaskunnan.
Silloin se, mitä Jumalalla on ollut mielessään -
aina Eedenistä Ilmestyskirjan loppuun, saavuttaa täyttymyksensä.
Kirje efesolaisille luku 6, jakeet 10―12.
"Lopuksi, vahvistukaa Herrassa -
ja hänen väkevyytensä voimassa."
Se on sanomani. Sen haluan jakaa teille.
Haluan teidän vahvistuvan Herrassa ja Hänen väkevyytensä voimassa -
voidaksenne kestää, jae 11.
"Pukekaa yllenne Jumalan koko sota-asu, -
voidaksenne kestää perkeleen kavalat juonet.
Sillä meillä ei ole taistelu verta ja lihaa vastaan, -
vaan hallituksia vastaan, valtoja vastaan, -
tässä pimeydessä hallitsevia maailmanvaltiaita vastaan, -
pahuuden henkiolentoja vastaan taivaan avaruuksissa.
Sentähden ottakaa päällenne Jumalan koko sota-asu, -
voidaksenne pahana päivänä tehdä vastarintaa -
ja kaikki suoritettuanne pysyä pystyssä.
Seisokaa siis kupeet totuuteen vyötettyinä, -
ja olkoon pukunanne vanhurskauden haarniska, -
ja kenkinä jaloissanne alttius rauhan evankeliumille.
Kaikessa ottakaa uskon kilpi, -
jolla voitte sammuttaa kaikki pahan palavat nuolet, -
ja ottakaa vastaan pelastuksen kypäri -
ja Hengen miekka, joka on Jumalan sana.
Ja tehkää tämä kaikella rukouksella ja anomisella, -
rukoillen joka aika Hengessä -
ja sitä varten valvoen kaikessa kestäväisyydessä -
ja anomisessa kaikkien pyhien puolesta; -
ja minunkin puolestani, että minulle, kun suuni avaan, -
annettaisiin oikeat sanat rohkeasti julistaakseni evankeliumin salaisuutta,
jonka tähden minä olen lähettiläänä kahleissa, -
että minä siitä rohkeasti puhuisin, niinkuin minun puhua tulee."
Kun alamme katsella Pyhän Hengen linssin läpi -
ja luemme Raamattua niin kuin ne alun perin tarkoitettiin, -
emme enää näe Raamattua kaksiulotteisesti.
Se on kuin 3D-lasit, joilla katsotaan 3D-televisiota tai -elokuvaa.
Raamatussa on monia sellaisia kohtia, jotka silmäilemme nopeasti läpi.
Tiedämme niiden olemassaolosta, -
mutta emme ole ymmärtäneet vielä täysin, -
miten tärkeää on löytää hengellisen ulottuvuuden todellisuus -
ja siellä meneillään oleva toiminta.
Taivaallisten olentojen, Jumalan poikien, ulottuvuus.
Vanhan testamentin enkelit olivat pelkästään lähettiläitä.
Uudessa testamentissa 'enkeleillä' tarkoitetaan kaikkia henkiolentoja.
Siten voimme tänä iltana aivan oikein puhua 'langenneista enkeleistä'.
Näimme sen jo alussa.
Jumala valitsi ottaa mukaan taivaalliset poikansa -
maailmankaikkeutensa hallitsemiseen -
eräänlaiseksi taivaalliseksi neuvostoksi.
Hän ei tarvinnut neuvonantajia. Raamatun Jumala -
on korkealle korotettu ylemmäksi kaikkea.
Suvereenissa tahdossaan Hän valitsi tehdä taivaallisen perheen, -
Jumalan poikia, joille Hän jakoi asemia ja tehtäviä.
Ja Hän käyttää heitä ja monesti toimii heidän kauttaan -
samalla tavalla kuin maanpäällisten poikiensa ja tyttäriensä kautta.
Hän ei tarvitse meitä eikä apuamme.
Mutta suhteen ja Hänen antamansa mandaatin takia Jumalan kuvina -
Jumala antaa meille korkean aseman Maa-planeetalla ja käskee meidän -
hallita, vallita, olla hedelmällisiä ja lisääntyä.
Jumalan kuviksi tehtyinä me olemme Jumalan edustajia maan päällä.
Sitten luemme käärmeen, nachasin, alkuperäisestä kapinasta.
Sanon sanan hepreaksi, jotta pääsemme irti ajatuksesta, -
että se oli vain jokin erikoinen puhuva käärme.
Se oli hengellinen olento.
Sillä oli niin sanotusti laillinen pääsy puutarhaan, sillä se oli avoin taivas.
Siellä taivas ja maa kohtasivat.
Se oli Jumalan temppeli ja hallintokeskus.
Tämä käärme ei hyväksynyt Jumalan päätöstä antaa valta -
maanpäällisessä, fyysisessä ulottuvuudessa Aadamille ja Eevalle.
Jotkut innostuvat liikaa ja antavat näille jakeille merkityksiä, -
joita ei ole Raamatussa.
Me pysyttelemme tarkasti Raamatun ilmoituksessa.
Meillä on kaikki, mitä me tarvitsemme seisoaksemme lujina -
sen vastustuksen edessä, jota me uskovina kohtaamme tänä päivänä.
Samoin vahvistuaksemme Herrassa ja tietääksemme, mitä on vastustaa -
ja vaeltaa Jeesuksen voitossa pimeyden voimien yli.
Ensimmäinen asia.
Taistelu on hengellinen.
Tahdon, että ymmärrätte sen kunnolla.
Taistelu on hengellinen.
Paavali sanoo, että meillä ei ole taistelu tai kamppailu -
lihaa ja verta vastaan.
Se tarkoittaa, että todellinen vihollinen -
on hengellinen voima, -
kulissien takana toimivat hengelliset voimat.
Jos ymmärtäisimme sen, -
emme käyttäisi niin paljon aikaa taisteluun lihaa ja verta vastaan, -
vaan veisimme taistelun hengelliseen maailmaan -
ja käyttäisimme Jumalan meille antamia hengellisiä aseita.
Usein tuhlaamme aikaamme.
En sano, ettei pidä osallistua kulttuurisiin asioihin.
En sano, ettei pidä osallistua poliittisiin asioihin -
tai yhteiskunnallisiin asioihin.
Kaikissa niissä voi uskoa elää todeksi.
Mutta meidän täytyy tietää, kuka vihollisemme on.
Vihollinen ei ole se henkilö, joka vastustaa sinua.
Vihollinen on henki, joka toimii yhteiskunnassa -
ihmisten kautta paikoissa ja asemissa.
Se on hengellinen taistelu.
Paavali kuvailee taistelua läheiseksi ja henkilökohtaiseksi.
Hän käyttää mallinaan roomalaisen sotilaan tamineita.
Kuva kertoo aseellisesta lähitaistelusta.
Tämä on siis henkilökohtainen taistelu, -
jollaisia me kaikki kohtaamme.
Uskallan väittää, että kohtaamme niitä jatkossakin -
jokaisena päivänä, jona hengitämme tällä planeetalla.
Hengelliset pimeyden voimat -
vastustavat jatkuvasti Jumalaa -
ja yrittävät jatkuvasti tehdä Jumalan tarkoitukset tyhjiksi.
Ja ne pitävät meitä vihollisinaan.
Koska olette Jumalan poikia ja tyttäriä -
ja Jumalan agentteja maan päällä -
ja kannatte teissä Jumalan kuvaa, teillä on vihollinen.
Niiden yksi tapa hyökätä meitä ja Jumalaa vastaan -
on yrittää estää meitä toteuttamasta Jumalan suunnitelmaa elämässämme,
jotta Jumalan suunnitelma elämämme kautta valuisi tyhjiin.
Tässä kohdassa syvenee myös ymmärryksemme kansojen jumalista.
Kansojen jumalat eivät ole huuhaata.
Kansojen jumalat ovat jotain.
Sille on sanakin. Ne ovat demoneja.
Näytän teille. 5. Moos. 32.
Jumala kuvailee, kuinka Hän valitsi kansan, hoivasi sitä -
ja otti sen omakseen, -
mutta kansa kääntyi Hänestä jatkuvasti pois.
Yksi asia kerta toisensa jälkeen pilasi loppujen lopuksi kaiken.
Asia oli se, että Israel alkoi palvella muita jumalia.
Siihen liittyy houkutus.
Ja tämä ei ole muinaishistoriaa. Sitä tapahtuu tänäkin päivänä.
Nämä samat hengelliset voimat yrittävät turmella yhteiskuntamme.
Käykääpä vain ulkona vähän. Varmasti käyttekin.
Itse pyrin viettämään niin paljon aikaa kuin suinkin -
keskustelemalla niiden kanssa, jotka eivät tunne Jeesusta.
Monet nykypolven edustajat -
osaavat puhua kansojen jumalista ja näistä hengellisistä asioista -
paljon paremmin kuin kukaan meistä.
Ongelma on, että heitä eksytetään.
He saavat teologiansa Tähtien sodasta, YouTubesta, -
videoista vailla todellisuuspohjaa.
Silkkaa demonista eksytystä -
kaadetaan yhteiskuntaamme.
Ja tiedättekö? Tämä prosessi -
alkoi 300 vuotta sitten 1700-luvulla.
Se ei ole uusi asia. Sitä esiintyy monissa eri muodoissa.
Luetaan 5. Moos. 32:15―18.
Edellä Jumala sanoo, että Hän ravitsi ja nosti heitä, -
mutta, jae 15: "Jesurun [Jumalan kansa] lihoi."
"Jesurun lihoi ja alkoi potkia, -
sinä tulit lihavaksi, paksuksi ja aloit äksyillä.
Niin hän hylkäsi Jumalan, joka oli tehnyt hänet, -
ja halveksui pelastuksensa kalliota.
He herättivät hänen kiivautensa vierailla jumalillaan, -
he vihoittivat hänet kauhistuksillansa.
He uhrasivat riivaajille [demoneille], -
epäjumalille, jumalille, joita he eivät tunteneet, -
uusille, äsken tulleille, joista teidän isänne eivät tienneet.
Kalliota, joka sinut synnytti, sinä et muistanut; -
sinä unhotit Jumalan, joka sinulle elämän antoi."
Tämä epäjumalallisen eksytyksen henki -
on kaikkialla yhteiskunnassamme.
Siksi meidän pitää pysyä lähellä Sanaa.
Anna Jumalan Sanan murtautua mieleesi ja puhdistaa se päivittäin.
Yksi nykyajan taisteluja on pitää mielemme puhdistettuna ja puhtaana -
eikä antaa minkään epäjumalallisen viettelyksen -
tulla sisään ja viedä meitä pois ainoasta elävästä Jumalasta.
Täytyy myös nähdä, -
että tämä on tausta -
Uuden testamentin käsitykselle saatanasta, arkkieksyttäjästä.
Tässä puhutaan käytössä olevista päämenetelmistä, keinoista, juonista.
Se sokaisee kansojen sydämet.
2. Kor. 4:4 kertoo, kuinka tämän maailman jumala -
on sokaissut niiden mielet, jotka eivät usko, -
etteivät he näe evankeliumia.
Tämä on se sokaisu jokaisen sellaisen ihmisen mielessä, -
jota hallitsevat pimeyden voimat, -
ei Kristus ja Hänen valtakuntansa.
Eksytys tulee myös väärän ilmoituksen kautta, -
turmelevan salatiedon, okkultismin, kautta.
Sana 'okkultismi' pohjautuu sanaan 'kätketty'.
Sana on melkein jo väärä. Se ei ole enää kätkettyä.
Mene mihin tahansa kirjakauppaan, niin näet teineille suunnattuja kirjoja,
kuinka he voivat opetella okkultismia ja tulla teininoidiksi.
Sitä on kaikkialla.
Ilm. 20:3:ssä on kuvaus saatanasta, -
harhaan johtajasta, kansojen villitsijästä.
Tästä alkaa muotoutua kokonainen kirjo -
vääriä uskonnollisia uskomusjärjestelmiä, -
tapoja ja rituaaleja.
Vanhat kristinuskoa edeltäneet uskonnot -
kukoistavat jälleen.
Törmään seuraavanlaiseen asiaan usein Afrikassa.
Käymme eri puolilla Afrikkaa.
Yleensä se on joku, jolla on kova into haukkua kolonialismia.
En kannata kolonialismia.
Olen sen tuote, mutta olen Kristuksessa.
Olen lunastettu, ja mieleni on puhdistettu.
Ajatus on tämä; "Te länsimaalaiset -
tuotte Afrikkaan vierasta valkoisen miehen uskontoa."
Pahoittelen. Myöhästyit. Keskiverto- kristitty ei ole enää valkoinen.
En tiedä, minkä värinen. Ruskeahko.
Mutta kristityistä valtaosa tulee muualta kuin länsimaista.
He sanovat: "Haluamme palata perinteisiin uskontoihin."
Muistutan heitä eräästä asiasta. Lännen perinteiset uskonnot -
ennen kristinuskoa olivat miltei identtiset -
kehittyvän maailman pakanauskontojen kanssa.
Yksin Kristus voi muuttaa sen.
Yksin Kristus pystyy kääntämään meidät pois -
vääristä uskontojärjestelmistä ja muiden jumalien palvelemisesta.
Kansojen jumalten palvelemisesta, viettelevistä vaikutuksista.
Yksin evankeliumi.
Mitä tässä on meneillään?
Väärät jumalat, Jumalan langenneet pojat, langenneet enkelit -
haluavat yli kaiken sitä, minkä saatana yritti saada Jeesuksen tekemään.
"Kumarra ja palvele minua."
Kaiken hengellisen sodankäynnin todellinen luonne -
on se, kuka on Jumala.
Se on ydinkysymys. Kuka on Jumala?
Kuka on ainoa, tosi, elävä Jumala?
Kilpailijoita on paljon. Nämä demoniset voimat haluavat -
kääntää palvelemisen pois Jumalasta ja vetää sen itseensä.
Saatana, Jumalan arkkivihollinen, -
ei halua enempää tai vähempää kuin sen, että me palvelemme sitä.
Mutta me sanomme: "Ei onnistu!
Kumarramme ja palvelemme vain Herraa, Jumalaamme."
Aamen, aamen.
Taistelu on siis hengellistä, ja se sisältää kansojen jumalat.
Paavali hieman kuvaileekin niitä.
Hallitukset, vallat ja tämän nykyisen pimeyden kosmiset voimat.
Ne eivät ole pimeyden voimia, vaan tämän nykyisen pimeyden voimia.
Mutta odottakaa. Tulee uusi päivä, jolloin tämä nykyinen pimeys väistyy.
"Pahuuden henkiolentoja vastaan taivaan avaruuksissa".
Silloin Jumala vahvistaa Kristuksen voiton niiden yli.
Nämä hengelliset voimat on jo kukistettu.
Monilta hengellisestä sodankäynnistä 1980―90-luvuilla kirjoittaneilta -
tuntuu unohtuneen, kuka Jumala on.
"Jumala haluaa siunata mutta ei voi, koska jokin demoni estää."
Mikään demoni ei voi estää Jumalaa siunaamasta sinua. Ei mikään!
Kuinka paholainen voi kirota jonkun, jonka Jumala on siunannut?
Kuulkaahan nyt.
Palataan Raamattuun.
Tämä ei ole taistelu, jossa lopputulos on jotenkin epävarma.
Jossa Jumala yrittää kovasti, mutta kaikki demonit, voimat ja vallat...
Siinä on menty äärilaitaan.
Saatana on voitettu! Kol. 2:13―15.
"Ja teidät, jotka olitte kuolleet rikoksiinne -
ja lihanne ympärileikkaamattomuuteen, -
teidät hän teki eläviksi yhdessä hänen kanssaan, -
antaen meille anteeksi kaikki rikokset,
ja pyyhki pois [velkakirjan meitä vastaan laillisine vaatimuksineen]."
Sinua vastaan ei ole mitään laillista vaatimusta.
Kristuksessa olemme vapaita. Meitä vastaan ei ole syytettä, -
koska olemme vanhurskautettuja, pestyjä, puhdistettuja.
Se on vihollisen tappio.
"Sen hän otti meidän tieltämme pois ja naulitsi ristiin.
Hän riisui aseet hallituksilta ja valloilta -
ja asetti heidät julkisen häpeän alaisiksi; -
hän sai heistä hänen kauttaan voiton riemun."
Vihollinen on voitettu. Hepr. 2:14. "Koska siis lapsilla on veri ja liha, -
tuli hänkin niistä yhtäläisellä tavalla osalliseksi, -
että hän kuoleman kautta kukistaisi sen, jolla oli kuolema vallassaan, -
se on: perkeleen". Sen selvemmin sitä ei voi sanoa.
Kuoliko Jeesus ristillä? Kuoli. Nousiko Hän kuolleista? Nousi.
Saatana on tuhottu.
Tässä nykyisessä ajassa voitto on jo saatu, -
mutta kaikkea ei ole vielä laskettu voittajan jalkojen juureen.
Se aika koittaa vielä, ja me olemme silloin läsnä. Näemme sen.
Se on myös heitetty ulos. Joh. 12:31―32.
"Nyt käy tuomio tämän maailman ylitse; -
nyt tämän maailman ruhtinas pitää heitettämän ulos.
Ja kun minut ylennetään maasta, niin minä vedän kaikki tyköni."
Tiedättekö, milloin Jeesus sanoi sen?
Kun Hänen luokseen oli yritetty tuoda kreikkalaisia.
Jeesus sanoi: "Aikanne koittaa vielä. Minä heitän saatanan ulos."
"Sillä ei enää ole valtaa eksyttää kansoja."
Yleinen ilmoitus. "Teidät tuodaan evankeliumin täyteen ilmoitukseen."
"Evankeliumi ei ole vain juutalaisille vaan maailman kaikille kansoille."
Se on hengellinen voima ja maailmanlaajuisen lähetystyön yllyke.
Kristus on siis voittanut.
Ja Hän antaa meille voiman vastustaa vihollisen joukkoja.
Siitä tässä on kyse.
Paavali sanoo: "Kuulkaahan nyt." Hän lähestyy Ef. kirjeensä loppua.
"Maailmassa on paljon pahuutta. Sukupolvemme harjoittaa pahuutta."
"Mutta nyt on teidän aikanne seistä lujina. Seistä lujina."
"Ei omassa, vaan Kristuksen voimassa. Kristuksen voitossa."
"Vahvistukaa Herrassa ja Hänen väkevyytensä voimassa."
Sitten Hän kertoo, miten. "Pukekaa yllenne Jumalan koko sota-asu."
Ensinnäkin jokainen näistä kehotuksista -
liittyy siihen, millä tavalla elämme kristittyinä.
Se on evankeliumin ymmärtämistä, vaeltamista Kristuksen totuudessa, -
olemista täynnä Pyhää Henkeä, sen tietämistä, mitä on elää oikein.
Yhteenvetona vielä sota-asun osat liittyvät kahteen asiaan.
Ne perustuvat totuuteen, niin kuin se tulee esiin -
totuuden Sanassa ja totuuden Hengessä.
Jeesus on henkeni, sieluni ja ruumiini Herra, -
eikä mikään muu henki voi hallita minua, -
sillä olen täynnä Pyhää Henkeä. Se on asemamme uskovina.
Se on Sana ja Henki.
Palataan Jumalan Sanaan ja vaelletaan varmasti Hengessä.
Se on siis totuuteen perustuva elämäntapa -
mutta sillä on myös hyvin, hyvin paljon tekemistä -
rukouksen kanssa.
Paavali sanoo hyvin selvästi.
"Älkää unohtako rukoilla."
"Rukoilkaa Hengessä joka aika."
Toisin sanoen yksi Pyhän Hengen tärkeimmistä tehtävistä -
on innoittaa, motivoida, opettaa ja johtaa meitä -
elämään jatkuvassa yhteydessä Jumalaan rukouksessa.
Se on enemmän kuin päivittäinen rukoushetki.
Pitäkää niitä. Siinä erotetaan tietty aika päivästä rukoukselle.
Osa rukoilee aamulla, osa illalla. Jotkut kumpanakin.
Erota aikaa, jolloin luet Sanaa, kuuntelet Jumalan puhuvan sinulle -
ja puhut Herralle.
On monia tapoja puhua Herralle.
On esirukous, anominen, -
rukoustaistelu, ylistys ja muuta.
Rukous on sitä, että elämme ja hengitämme -
Pyhän Hengen elämää.
Rukous Hengessä -
on elintärkeä yhteytemme -
Jumalan läsnäoloon ja voimaan.
Kasvattakaa rukousaikaanne.
Rukoilkaa joka aika.
Kun tehostat rukousta ja jatkat rukouksessa, -
vietät laatuaikaa Pyhän Hengen yhteydessä -
ja kannat sitä mukanasi koko loppupäivän.
Ja löydät itsesi rukoilemasta -
luonnollisesti ja automaattisesti.
Olet Jumalan yhteydessä, puhut Jumalalle.
Äläkä unohda, että rukous on keskustelua.
Et ainoastaan puhu. Sinä kuuntelet. Kuuntelet.
Suomennos: Marianne Tenetz